Държавен вестник, бр. 5, 2010 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  5
2. обработва, систематизира и анализира 
информация, придобита при или по повод 
изпълнение на дейностите на МВР;
3. изготвя краткосрочни и дългосрочни 
прогнози от значение за дейностите на МВР;
4. идентифицира основните рискове за 
изпълнение на плановете и приоритетите на 
министерството;
5. организира, координира и контролира 
изпълнението на задачи, свързани с изготвянето 
на обобщени становища и отговори по доку­
менти, изготвени от името на ръководството 
на МВР до държавни органи, физически и 
юридически лица; 
6. организира и осъществява деловодното 
обслужване на ръководството на МВР;
7. организира изпълнението на заповедите 
на ръководството на МВР;
8. организира приемната на МВР, като при­
ема, обработва и препраща до компетентните 
структури в министерството или до други дър­
жавни органи получените сигнали, заявления 
и предложения на граждани и организира и 
контролира своевременното предоставяне на 
обратна информация и отговори по тях;
9. изготвя отговори от името на ръководство­
то на МВР на постъпили сигнали, заявления и 
предложения на граждани;
10. координира и осъществява дейности по 
административното обслужване на гражданите 
за административни услуги, предоставяни от 
МВР;
11. организира и контролира изпълнението 
на нормативните изисквания във връзка със 
защита на класифицираната информация при 
работа с документи и с други информационни 
носители в организационната единица; 
12. организира дейността на регистратурите 
за национална класифицирана информация и 
регистратурата за класифицирана информация 
на Европейския съюз и НАТО в организаци­
онната единица;
13. изготвя становища относно необходи­
мостта от прилагането на специални мерки за 
сигурност при възлагане на обществени поръчки, 
свързани с дейността на МВР;
14. изгражда и поддържа оперативен дежу­
рен център;
15. организира и контролира взаимодейст­
вието между оперативните дежурни центрове 
и части на МВР;
16. организира взаимодействието с други 
държавни органи и неправителствени органи­
зации по направление на дейност;
17. осъществява методическо ръководство 
и контрол на съответните звена в структурите 
на МВР по предмета на дейността си.“
§ 79. В чл. 150л се правят следните изме­
нения  и допълнения:
1. В основния текст думите „Специализирана 
административна“ се заличават.
2. Създава се нова т. 8:
„8. организира и изпълнява дейността по 
възлагане на обществените поръчки с бюджетни 
средства;“.
3. Създава се т. 9:
„9. отговаря за изпълнението на търговските 
договори и осъществява контрол по спазването 
на сроковете, условията и изискванията за дос­
тавка и качеството на изпълнение на договора;“.
4. Досегашната т. 8 става т. 10.
§ 80. Член 150м се изменя така:
„Чл. 150м. Дирекция „Координация на борба­
та с правонарушенията, засягащи финансовите 
интереси на Европейските общности (АФКОС):
1. подпомага министъра на вътрешните 
работи при осъществяване на координацията в 
борбата с правонарушенията, засягащи финан­
совите интереси на Европейските общности;
2. подпомага и осъществява цялостната коор­
динация относно обмена на информация между 
членовете на Съвета за координация на борбата 
с правонарушенията, засягащи финансовите 
интереси на Европейските общности (АФКОС), 
наричан по-нататък „съвета АФКОС“;
3. е национална контактна точка с Европей­
ската служба за борба с измамите (ОЛАФ) и 
със съответните компетентни органи в областта 
на защитата на финансовите интереси на Ев­
ропейските общности в държавите членки и с 
други държави и национално звено за връзка 
съгласно Регламент (ЕО, Евратом) № 1302/2008 
на Европейската комисия от 17 декември 2008 г. 
относно централната база данни за отстранява­
нията (ОВ, L 344/12 от 12.12.2008 г.);
4. осъществява координация на оперативното 
сътрудничество между ОЛАФ и членовете на 
съвета АФКОС при провеждане на разслед­
вания на територията на Република България;
5. съхранява и официално обменя с админи­
страциите, които членовете на съвета АФКОС 
представляват, информация за нередности и 
измами със средства по фондове и програми 
на Европейския съюз; 
6. организира и поддържа национална елек­
тронна база данни с информация за нередности 
и измами със средства на Европейския съюз, 
подадени от членовете на съвета АФКОС или 
получени по друг начин;
7. отговаря на национално ниво за доклад­
ване на нередности и измами със средства по 
фондове и програми на Европейския съюз; 
анализира и докладва на ОЛАФ случаите на 
регистрирани нередности на всеки втори месец, 
следващ тримесечие;
8. осъществява оперативно сътрудничество 
с определените в чл. 8, ал. 1, т. 1 от Постано­
вление № 18 на Министерския съвет от 2003 г. 
служители;
9. получава и регистрира сигнали за неред­
ности, засягащи финансовите интереси на Евро­
пейските общности, и ги изпраща за проверка 
на компетентните членове на съвета АФКОС 
или на други компетентни държавни органи;